(โรอุน)
(โจอีฮยอน)
(นักเขียน: ฮาซูจิน)
(ผู้กำกับ: ฮวังซึงกิ คิมซูจิน)
(The Matchmakers)
(คิมมุนกอน เสนาบดีฝ่ายปกครองเมืองหลวง)
(อันดับสามในฝ่ายทงโร หมายเหตุ: นักฉวยโอกาส)
ครั้งเยาว์วัย
ขุนนางจะได้ดีเพราะครอบครัวฝั่งมารดา
เมื่อโตขึ้น ก็ครอบครัวฝั่งภรรยา
และ...
เมื่อแก่เฒ่า ก็ครอบครัวลูกสะใภ้
เป็นเรื่องปกติมิใช่หรือขอรับ
ว่ากันตามตรง
หากอัครมหาเสนาบดีฝ่ายซ้าย และใต้เท้าพัค...
ไม่ใช่พระญาติขององค์ชายจินซอง
หัวหน้าฝ่ายทงโร...
ก็คงจะเป็นข้าแล้วขอรับ
ให้ตายสิ
ใคร ๆ ก็รู้กันทั้งนั้นว่า...
ทั้งคู่เป็นหุ่นเชิดของท่านหญิงพัค
จะประสบความสำเร็จได้
ก็ควรแต่งงานกับคนดี ๆ หน่อย
โธ่ถัง
(พัคบกกี อดีตเสนาบดีกลาโหม)
(พระมาตุลาขององค์ชายจินซอง หมายเหตุ: คนมักมากในกาม)
ถึงคยองอุนแจจะวิ่งพล่านไปทั่ว
สุดท้ายก็ยังอยู่ในกำมือ ของท่านพี่ข้าขอรับ
คอยดูเถิด
ว่าท่านพี่จะแก้ปัญหานี้ได้หรือไม่
จริงสิ
ถามถึงเหตุการณ์ เมื่อแปดปีก่อนใช่ไหมขอรับ
แผนในตอนนั้นคือ...
ใส่พิษตัวไหมทอง ในพระกระยาหารขององค์รัชทายาท
ขณะที่ทุกคนกำลังยุ่ง กับพิธีอภิเษกสมรสขององค์หญิง
อะไรนะขอรับ
ไม่อันตรายหรอก
มันเป็นยาพิษที่ไม่ทิ้งร่องรอย
จึงทำการสืบสวนไม่ได้
และจะไม่ก่อให้เกิดข้อสงสัยใด ๆ เป็นแผนที่สมบูรณ์แบบมากขอรับ
อย่างไรก็ตาม ข้าเองก็สงสัยเหลือเกิน
ว่าเหตุใดองค์หญิงถึงสิ้นพระชนม์
(ตอนที่ 13: การตัดสินใจจากลา)
ช้าก่อน ข้าควรบอก...
ท่านพี่ก่อนท่านพี่เขยสิ
ท่านพี่!
ท่านพี่ขอรับ!
ท่านพี่ ข้าบอกแล้วใช่ไหมขอรับ ว่าเราควรกำจัดคยองอุนแจทิ้งเสีย
โวยวายอะไรกัน
เจ้านั่นพยายามทำลายเราทุกคน ข้อหาวางแผนก่อกบฏขอรับ
ให้ตายสิ ถ้าข้าไม่ไปที่นั่น จะเกิดอะไรขึ้นนะ
อธิบายให้ข้าเข้าใจทีว่าเกิดอะไรขึ้น
ข้าเพิ่งกลับมาจากคยองอุนแจขอรับ
ไม่ต้องห่วงขอรับ ไม่มีใครเห็นข้า
แต่นั่นไม่ใช่ปัญหาขอรับ
คยองอุนแจ...
กำลังตรวจสอบพิษตัวไหมทอง ที่พวกเราซื้อมาขอรับ
อ๋อ
ท่านน้า...
เห็นสิ่งนั้นแล้วตกใจ จึงรีบหนีไปสินะเจ้าคะ
เช่นนั้น...
จะเกิดอะไรขึ้นกับ ครอบครัวข้าหรือเจ้าคะ
คืนนี้ อัครมหาเสนาบดีฝ่ายซ้าย และใต้เท้าพัค
จะถูกจับข้อหาฆาตกรรมขอรับ
ข้าต้องกลับแล้วเจ้าค่ะ
อย่าไปเลยขอรับ
ข้าปล่อยให้ท่านไปคนเดียวไม่ได้ขอรับ
เราหนีไปให้ไกล...
ด้วยกันเถิดขอรับ
ใต้เท้า
ข้าไม่ได้จะไปตาย
ข้าแค่จะกลับบ้านเจ้าค่ะ
ท่านหญิง
แค่รู้ว่าวันนี้ใต้เท้าปลอดภัย...
ข้าก็พอใจแล้วเจ้าค่ะ
ทว่า...
ข้าพบจุดอ่อน ที่เราจะใช้ต่อกรกับเจ้านั่นแล้วขอรับ
ในช่วงที่เร่งรีบ
ข้านำสิ่งนี้มาด้วยขอรับ
นางลูกสะใภ้เจ้าเล่ห์ของท่าน...
แอบติดต่อกับคยองอุนแจขอรับ
มาเข้าเฝ้าฝ่าบาทหรือเจ้าคะ
ใต้เท้าเจ้าคะ
ขอรับ
ราชบุตรเขยลอบเป็นชู้ กับแม่ม่ายได้อย่างไรกัน
เราโค่นเขาลงได้ในคราวเดียวเลยขอรับ
แต่แม่คึนซอกเป็นคนในครอบครัวเรานะ
แต่ท่านพี่ขอรับ...
ข้าจะจัดการเอง
อย่าเพิ่งบอกเรื่องนี้กับใครเด็ดขาด
นายหญิง โปรดออกมาเถิดเจ้าค่ะ
นายหญิง
มาทำอะไรดึกดื่นป่านนี้กัน
กล้าดีอย่างไรถึงบุกเข้ามา ก่อความวุ่นวายที่นี่
ใต้เท้าพัคบกกี
ท่านถูกจับข้อหาฆาตกรรมอีโชอ๊ก เมื่อเดือนเก้าปีก่อนขอรับ
- จับกุมเลย - ขอรับ
ปล่อย!
นี่เจ้า!
อีโชอ๊กฆ่าตัวตายไม่ใช่หรือไร
แล้วเจ้ามีหลักฐานหรือ ว่าข้าฆ่านาง
ช่างเถิด
ใต้เท้าฝ่ายปกครองรู้เรื่องนี้หรือไม่
ข้ายังไม่ได้รายงาน ใต้เท้าฝ่ายปกครองขอรับ
เจ้านี่เสียสติไปแล้วจริง ๆ สินะ
นี่เป็นพระราชโองการด่วน
ข้าไม่มีทางเลือกขอรับ
"พระราชโองการ" หรือ
ท่านพี่
กล้าดีอย่างไร ถึงเข้ามาก่อเรื่องที่นี่
นักโทษโจยองแบ จงน้อมรับพระราชโองการ
ว่าอย่างไรนะ
แปดปีก่อน
ท่านสังหารลูกสะใภ้ ท่านหญิงยู ทำให้ดูเหมือนการฆ่าตัวตาย
และรับป้ายอนุสรณ์ไป
ช้าก่อน ที่ว่าเขาฆ่าลูกสะใภ้ หมายความว่าอย่างไรกัน
มันไม่ใช่การฆ่าตัวตายหรอกหรือ
มันเกิดขึ้นได้อย่างไรกัน
ข้าถูกใส่ร้าย!
หากรู้สึกว่าไม่เป็นธรรม
ก็เชิญไปอธิบายต่อหน้าฝ่าบาทขอรับ
- จับกุมเขา - ขอรับ
อะไรกัน
พวกนั้นมาจากสำนักเขตเมืองหลวงเป็นแน่
ใช่ไหม
- เกิดอะไรขึ้น - พวกเขาปิดบังอะไรอยู่หรือ
- ไม่นะ - จะเกิดอะไรขึ้นกันนะ
ข้าบอกแล้วไม่ใช่หรือ ว่าห้ามออกจากบ้าน
แต่เจ้าก็ยังขัดคำสั่งข้า
เจ้าหายไปไหนมา
ตอนที่ข้าได้ยินว่าเจ้าทำงาน เป็นแม่สื่อกับใต้เท้าคยองอุนแจ
แม้จะคิดว่าเจ้าช่างบังอาจนัก แต่ข้าไม่เคยนึกเกลียดเจ้าเลย
เพราะข้าเชื่อใจเจ้า ที่บอกว่าจะรักแต่ลูกชายข้า
แต่ตอนนี้ข้าไม่แน่ใจแล้วว่า ข้าจะเชื่อใจเจ้าได้หรือเปล่า
กระหม่อมทำไป...
เพื่ออาณาจักรของเราพ่ะย่ะค่ะ
การลอบปลงพระชนม์องค์รัชทายาท
ก็เพื่ออาณาจักรของเราอย่างนั้นหรือ
ตอนที่องค์ชายจินซองยังทรงพระเยาว์
ฝ่าบาททรงตรัสมิใช่หรือพ่ะย่ะค่ะว่า พระองค์จะเป็นกษัตริย์ที่ยิ่งใหญ่ได้
ใช่ ข้าพูดเอง
แต่องค์ชายจินซอง มีข้อบกพร่องร้ายแรงอยู่หนึ่งอย่าง
นั่นก็คือ...
ตระกูลของพระมารดา หิวโหยอำนาจกันเหลือเกิน
ตอนนี้มีเพียงสิ่งเดียว ที่เจ้าจะทำเพื่ออาณาจักรได้
คือการตัดสินใจว่า เจ้าจะยอมถูกลงโทษข้อหากบฏ
เพราะพยายาม...
ฆ่าลูกชายข้า หรือจะยอมถูกลงโทษ ฐานฆ่าลูกสะใภ้เจ้าเมื่อแปดปีก่อน
นั่นละ สิ่งที่เจ้าทำได้ในตอนนี้
พัคบกกีว่าอย่างไรบ้าง
เขายอมถูกตั้งข้อหา ฆาตกรรมอีโชอ๊กพ่ะย่ะค่ะ
แม่นางยอจูได้ทิ้งจดหมายไว้ไหม
นางคงส่งจดหมายไม่ได้สักพักขอรับ
เจ้ารู้หรือว่าแม่นางยอจู...
ขอรับ ทราบขอรับ
แม่นางยอจูตัวจริงที่ทำแป้งโดฮวา...
เป็นคนแนะนำให้ข้ารู้จักนางขอรับ
แล้วทำไมที่ผ่านมาไม่บอกข้าล่ะ
ท่านไม่เคยถามนี่ขอรับ
อยากพูดอะไรก็พูดมาเถิด
ข้าหมดธุระกับใต้เท้าแล้ว
ช่วยนำส่งจดหมายนี่ทีเจ้าค่ะ
(จดหมาย)
จดหมายของแม่นางยอจู ที่ท่านรออยู่มาแล้วขอรับ
เจ้าน่ะ
ช้าก่อน
มีอะไรหรือเจ้าคะ
ได้ยินว่าเจ้าเป็นคนรับใช้ ของอัครมหาเสนาบดีฝ่ายซ้าย
หลานชายเขาสบายดีไหม
ข้าเป็นอาจารย์ ของนายน้อยตระกูลนั้นน่ะ
อ๋อ ท่านคงเป็น ใต้เท้าคยองอุนแจสินะเจ้าคะ
เขาตกใจนิดหน่อยแต่ยังสบายดีเจ้าค่ะ
มารดาเขาก็สบายดีใช่ไหม
(จดหมาย)
อ๋อ... พอดีเกิดเรื่องขึ้นนิดหน่อย
นางถูกขังอยู่ในเรือนเล็กเจ้าค่ะ
(จดหมาย)
ข้าเขียนจดหมายฉบับนี้ เพราะกลัวว่าใต้เท้าจะเป็นห่วงข้า
จนนอนไม่หลับเจ้าค่ะ
ข้าสบายดีเจ้าค่ะ
ถึงสถานการณ์ในครอบครัวข้า จะไม่ค่อยดีเท่าไร
แต่ท่านแม่เป็นคนเข้มแข็ง ฉะนั้นอย่ากังวลไปเลยเจ้าค่ะ
ที่นี่ที่ไหนหรือเจ้าคะ
ได้สติแล้วหรือเจ้าคะ
รอสักครู่นะเจ้าคะ
ทันทีที่โจยองแบสารภาพผิด
ข้าจะเนรเทศทั้งคู่ไปเกาะเชจู
และไม่เรียกกลับมาอีกเลย
กระหม่อมกังวลว่าหลังจากผ่านไปสักพัก
กลุ่มทงโรจะยื่นคำร้อง...
เพื่อให้ได้ตำแหน่งคืนโดยอ้างว่า เราต้องการคนมารับใช้ชาติพ่ะย่ะค่ะ
พวกนั้นฆ่าลูกสาวข้า...
และพยายามฆ่าลูกชายข้า
ตราบใดที่ข้ายังมีชีวิตอยู่ พวกนั้นจะไม่มีวันได้ตำแหน่งคืน
ไม่สิ
ต่อให้ข้าตายไป
ข้าก็จะทิ้งเจตจำนง ห้ามไม่ให้พวกเขากลับมารับตำแหน่ง
ไม่ต้องห่วงเรื่องนั้นหรอก
ข้าเป็นกษัตริย์นะ
ทีนี้ก็เหลือแค่ให้องค์รัชทายาทอภิเษก
- พ่ะย่ะค่ะ - ฝ่าบาท
หัวหน้าราชเลขานุการ มาเข้าเฝ้าพ่ะย่ะค่ะ
วันนี้มาเร็วนะ
ให้เข้ามาได้
อืม เจ้ามาก็ดีแล้ว
เรากำลังหารือกัน...
เรื่องบทลงโทษของ อัครมหาเสนาบดีฝ่ายซ้ายและพัคบกกีอยู่
ฝ่าบาท มีเรื่องด่วนกว่านั้นพ่ะย่ะค่ะ
นางกำนัลของทงกุงจอนฟื้นแล้วพ่ะย่ะค่ะ
- ฟื้นแล้วงั้นหรือ - พ่ะย่ะค่ะ
อย่างที่ราชบุตรเขยคยองอุนแจ ตั้งข้อสงสัย
นางบอกว่าอัครมหาเสนาบดี มอบยาพิษให้นาง
และให้นางกินเข้าไปพ่ะย่ะค่ะ
แปลว่าเขาต้องถูกตั้งข้อหา...
ก่อกบฏ ไม่ใช่ฆาตกรรมพ่ะย่ะค่ะ
เป็นไปได้ไหมว่านางกำนัลคนนั้นจะโกหก
- คือ... - ไม่หรือ
จริงสิ
นางป่วยและหมดสติไปนาน
ก็เป็นไปได้อยู่นะว่านางอาจจะสับสน
หัวหน้าหมอผีที่เราตามหากันมา
ถูกจับตัวได้บนเขาจีรี และกำลังถูกส่งตัวมาฮันยางพ่ะย่ะค่ะ
การก่อกบฏของอัครมหาเสนาบดีฝ่ายซ้าย จะถูกเปิดโปงอย่างแน่นอนพ่ะย่ะค่ะ
เจ้าส่งคนไปถึงเขาจีรีเลยหรือ
พ่ะย่ะค่ะ
อย่างนั้นหรือ ทำได้ดีมาก
ขอบพระทัยพ่ะย่ะค่ะ
ฝ่ายนัมจังกล่าวหาพระสนม...
กับองค์ชายจินซองว่าวางแผนก่อกบฏ
และยื่นคำร้องให้พระสนม ถูกวางยาพิษเพคะ
วางยาพิษหรือ
อะไรกัน...
ข้าต้องไปพบท่านพี่แล้ว
พวกเขาจะฆ่าลูกชายข้าหรือ
ไม่ ไม่ได้นะ ข้าไม่ยอมหรอก
นี่มันเรื่องอะไรกัน
("ตำราพิชัยสงครามซุนจื่อ")
ใต้เท้าฝ่ายปกครอง หากเรื่องนี้ นำไปสู่การประหารหมู่ล่ะขอรับ
ใต้เท้าคยองอุนแจ ก็เป็นสมาชิกของกลุ่มทงโร
เขาจะปล่อยให้เป็นเช่นนั้นหรือขอรับ
แต่ใต้เท้าคยองอุนแจเป็นสมาชิก ที่มีไว้บังหน้าเท่านั้นนี่ขอรับ
- โธ่เอ๊ย - ไม่นะ...
(จดหมาย)
จากท่านหญิงพัคขอรับ
(ถึงเสนาบดีฝ่ายปกครอง สำนักงานเขตเมืองหลวง)
นางบอกว่าคืนนี้จะมีการชุมนุม
ที่เรือนของ อัครมหาเสนาบดีฝ่ายซ้ายขอรับ
ชุมนุมอะไรกันขอรับ ในเมื่อ อัครมหาเสนาบดีฝ่ายซ้ายถูกขังอยู่
ท่านหญิงอาจจะมีแผนอะไรหรือเปล่าขอรับ
ถึงนางจะมีแผนอะไรก็เถิด แต่การชุมนุมในสถานการณ์เช่นนี้...
ข้าไม่ไปหรอกขอรับ
ใต้เท้าฝ่ายปกครองจะไปหรือไม่ขอรับ
หากทุกท่านไม่ไป
ข้าก็จะปฏิบัติ เช่นเดียวกับทุกท่านขอรับ
- แบบนั้นสิถึงจะถูก - ข้าไปไม่ได้หรอกขอรับ
- ช่างเถิด - เช่นนี้แหละถูกแล้ว
ไหนท่านบอกว่าจะไม่มาไงขอรับ
ข้ามาเพราะคิดหาทางออกดี ๆ ไม่ออกต่างหากขอรับ
ทุกท่านเห็นพ้องต้องกันมิใช่หรือขอรับ
ท่านใต้เท้าฝ่ายปกครอง ไม่ควรนั่งหัวแถวหรอกหรือขอรับ
ตอนนี้ตำแหน่งที่นั่ง สำคัญด้วยหรือขอรับ
ไว้ข้าค่อยย้ายที่นั่ง หลังท่านหญิงมาก็ได้ขอรับ
เจ้ายังอยู่นี่อีกหรือ
เลิกก้มหัวให้คนมีอำนาจ...
แล้วรับใช้อาณาจักรเถิด
นี่ไม่ใช่คำแนะนำหรอกนะ แต่เป็นคำเตือน
มาแล้วหรือเจ้าคะ
ทุกท่านกำลังรออยู่เจ้าค่ะ
เชิญด้านในเจ้าค่ะ
ขอขอบพระคุณทุกท่าน...
ที่มาชุมนุมกันพร้อมหน้า ในช่วงเวลาที่ยากลำบากเช่นนี้นะเจ้าคะ
เพราะแผนสมคบคิดทางการเมือง
อัครมหาเสนาบดีฝ่ายซ้าย กับใต้เท้าพัคกำลังถูกลงโทษ
แต่ข้าเชิญ...
ใต้เท้าคยองอุนแจมา เพื่ออธิบายเรื่องเข้าใจผิดเจ้าค่ะ
วันนี้ข้าเชิญทุกท่านมาที่นี่ เพื่อขอให้ทุกท่านรออย่างใจเย็น
และไม่ต้องกังวลเจ้าค่ะ
คุณหนู
ถ้าท่านแม่จับได้ขึ้นมา จะทำอย่างไรเจ้าคะ
ใครจะสนกันเจ้าคะ...
ครอบครัวเราก็ใกล้จะ วายวอดอยู่รอมร่อแล้ว
ขอโทษนะเจ้าคะ คุณหนู
ท่านพี่จะขอโทษทำไมกันเจ้าคะ
ตกลงว่า...
ท่านพ่อ...
เป็นคนฆ่าท่านพี่สะใภ้ใหญ่...
จริง ๆ หรือเจ้าคะ
ฝ่ายนัมจังกุเรื่องขึ้นมาใช่ไหมเจ้าคะ
ก็นะ
เรื่องมันก่อนที่ท่านพี่จะแต่งงานอีก แล้วท่านพี่จะรู้ได้อย่างไร
คือว่า...
นายหญิงใหญ่เรียกพบเจ้าค่ะ
เข้าใจแล้ว
ท่านคิดจะทำอะไรขอรับ
ข้ากำลังพยายามช่วยฝ่าบาทเจ้าค่ะ
การรักษาครอบครัวท่านหญิงไว้...
คือการช่วยฝ่าบาทหรือขอรับ
เจ้าค่ะ
มีเพียงข้าเท่านั้นที่ทำได้เจ้าค่ะ
ฝ่าบาทมีพระประสงค์จะลงโทษ อัครเสนาบดีฝ่ายซ้ายและน้องชายข้า...
ด้วยข้อหาฆาตกรรม มิใช่กบฏ
เพื่อที่พระองค์จะได้...
ปลดอำนาจของเรา และช่วยองค์ชายจินซองใช่ไหมล่ะเจ้าคะ
ข้าช่วยจัดการเรื่องนี้ได้เจ้าค่ะ
ท่านหญิงจะทำอย่างไรหรือขอรับ
ไม่ควรถามวิธีการสิเจ้าคะ...
ควรถามสิ่งที่ข้าต้องการมากกว่า
การต่อรองเขาทำกันเช่นนั้นเจ้าค่ะ
แล้วถ้าข้าปฏิเสธล่ะขอรับ
ใต้เท้าปฏิเสธไม่ได้หรอกเจ้าค่ะ
หากครอบครัวข้าถูกประหารข้อหากบฏ
ลูกสะใภ้ข้าก็ต้องตายไปด้วย
ท่านจะรับได้หรือเจ้าคะ
ท่านไม่ได้รัก ลูกสะใภ้ข้าหรอกหรือเจ้าคะ
ถึงเจ้าจะถูกขังอยู่ในเรือนเล็ก
แต่เจ้าคงรู้เรื่องวิกฤต ที่ครอบครัวเรากำลังเผชิญอยู่
ข้าจะแก้ปัญหาให้ได้ในเร็ววัน
เจ้าต้องดูแลเยจินกับคึนซอกให้ดี...
ไม่ให้พวกเขาเจ็บปวดจากเรื่องนี้
แล้วท่านแม่...
ไม่เป็นอะไรใช่ไหมเจ้าคะ
ถึงจะเป็นการบังอาจ
แต่ข้าเป็นห่วงท่านแม่เจ้าค่ะ
ไม่ว่าวิกฤตจะหนักหนาเพียงไหน
ขอเพียงสตรีในตระกูล แข็งแกร่งและยืนหยัด
ตระกูลนั้นจะไม่มีวันล่มสลาย
ครอบครัวของเสนาบดีกลาโหม...
ยังคิดว่าเจ้าเป็นแม่สื่ออยู่
พรุ่งนี้ไปหาพวกเขาซะ...
และดูให้แน่ใจว่า การแต่งงานของเยจินจะยังดำเนินต่อไป
หากพวกเขาด่วนสรุป...
และยกเลิกงานแต่ง ก่อนที่ข้าจะจัดการเรื่องนี้เสร็จ
มันจะดูไม่ดีสำหรับเราทุกคน...
ในเมื่อสุดท้ายแล้ว เราก็จะได้เกี่ยวดองกันอยู่ดี
เข้าใจแล้วเจ้าค่ะ
ท่านแม่
ถึงไม่มีเหตุผลอะไร ที่เราจะรออีกสองสามวันไม่ได้
แต่เจ้าคิดว่าอย่างไร
กระหม่อมเชื่อว่านางยื่นข้อเสนอ เพราะนางมีแผนพ่ะย่ะค่ะ
ฝ่าบาทจะทรงตัดสินพระทัยได้...
ก็ต่อเมื่อทรงเห็นว่า นางคิดจะทำอะไรพ่ะย่ะค่ะ
แต่นางบอกว่าเมื่อจัดการเรื่องนี้แล้ว
มีบางสิ่งที่นางต้องการพ่ะย่ะค่ะ
สิ่งที่ข้าต้องการคือ...
ให้เหล่าบุตรสาวของแมงผู้คงแก่เรียน แต่งงานที่บ้านข้า...
พร้อมกันกับลูกสาวข้าเจ้าค่ะ
นางอยากให้ลูกสาวออกเรือน พร้อมกับเหล่าคุณหนูทึนทึกงั้นหรือ
ข้าดูไม่ออกเลยว่านางมีแผนอะไร
กระหม่อมจะลองสืบดูอีกหน่อยพ่ะย่ะค่ะ
องค์ชายจินซอง จะถูกวางยาจริง ๆ หรือขอรับ
ยังไม่มีการตัดสินพระทัยพ่ะย่ะค่ะ
องค์ชายจินซอง ไม่มีทางทำร้ายข้าหรอกขอรับ
ท่านราชบุตรเขยก็น่าจะทราบดี
โปรดปกป้ององค์ชายจินซองด้วยเถิดขอรับ
กระหม่อมอยากปกป้องพระองค์ ยิ่งกว่าใครพ่ะย่ะค่ะ
ทุกครั้งที่ข้าคิดถึงใต้เท้า
ข้าจะแหงนมองท้องฟ้ายามค่ำคืนเจ้าค่ะ
จำตอนที่ท่านลอยโคม ที่วัดซอนฮวาได้ไหมเจ้าคะ
(ถึงใต้เท้าคยองอุนแจ)
ท่านถามว่าข้าอธิษฐานอะไรใช่ไหมเจ้าคะ
เจ้าขออะไรหรือ
ข้าขอให้ใต้เท้ากับข้า...
จับคู่ได้สำเร็จลุล่วงเจ้าค่ะ
ท่านบอกเองมิใช่หรือขอรับว่า การเปิดเผยคำขอจะทำให้คำขอไม่เป็นจริง
เหตุใดจึงบอกข้าว่าขอสิ่งใดล่ะขอรับ
ที่น่าทึ่งก็คือ
ข้ามั่นใจว่าทำโคมพังไปหนึ่งโคม
แต่ระหว่างทาง ข้าเห็นโคมลอยอยู่บนฟ้าสองโคมเจ้าค่ะ
ไม่มีอะไรน่าทึ่งหรอกขอรับ
เพราะหลังจากนั้น ข้าเองที่เป็นคนลอยขึ้นไปอีกโคม
หากจะมีอะไรน่าทึ่ง
ก็คงเป็นเรื่องที่ข้าปรารถนา สิ่งเดียวกันกับท่านหญิงขอรับ
เพราะเหตุนี้ หลายปีหลังจากนี้ เมื่อข้าพูดถึงอดีต
ข้าคงจะนึกถึงช่วงเวลาที่เรา...
ลอยโคมด้วยกันเจ้าค่ะ
จากนี้ไป ยามข้ามองขึ้นไปบนท้องฟ้ายามค่ำคืน
ข้าก็คงจะคิดถึงท่านหญิงขอรับ
ข้ามั่นใจว่า...
คำอธิษฐานของเราจะเป็นจริงขอรับ
เพราะท่านจะไม่มีวันได้รู้ว่า...
ในค่ำคืนนั้นข้าปรารถนาสิ่งใด
ท่านนายหมู่อยู่ข้างในใช่ไหม
ทำไมทุกคนชอบถามแต่ไม่รอคำตอบกันนะ
(ปฏิบัติการจับคู่ให้บุตรสาวสามนาง ของแมงผู้คงแก่เรียน)
ข้าเรียกท่านมาพบ...
เพราะมีเรื่องจะบอกท่านขอรับ
ข้าก็มีเรื่องจะบอกท่านเช่นกัน
ข้าขอพูดก่อนได้ไหมเจ้าคะ
ขอรับ เชิญท่านพูดก่อนเลย
ซอลฮวากับแพงมโย อันไหนดีกว่ากันเจ้าคะ
อะไรนะขอรับ
นามปากกาใหม่ของข้าเจ้าค่ะ
ท่านตกลงว่า จะเลิกเขียนนิยายแล้วไม่ใช่หรือขอรับ
ข้าไม่ได้เขียนนิยาย เพราะชอบเขียนเจ้าค่ะ
ข้าเขียนเพราะข้าห้ามใจไม่ได้เจ้าค่ะ
ดังนั้นต่อให้เราแต่งงานกัน
ข้าก็จะเขียนต่อไปเจ้าค่ะ
โปรดจำไว้นะเจ้าคะ
ยังไม่ได้ข่าวสินะขอรับ
ด้วยปัญหาครอบครัวของข้า
ข้าเกรงว่า เราคงแต่งงานกันไม่ได้แล้วขอรับ
เพราะครอบครัวที่เกี่ยวดองกับบ้านท่าน ถูกกล่าวหาว่าเป็นกบฏหรือเจ้าคะ
รู้อยู่แล้วหรือขอรับ
เรื่องนั้นจะไม่เป็นอุปสรรค ต่อการแต่งงานของเราเจ้าค่ะ
เหตุใดถึงจะไม่เป็นอุปสรรคล่ะขอรับ
ข้าอาจต้องลาออกจากตำแหน่งนะขอรับ
เช่นนั้นข้าสนับสนุนท่านเอง...
ก็ได้นี่เจ้าคะ
ดังนั้น ท่านนายหมู่ แค่ช่วยข้าตัดสินใจว่า...
ระหว่างซอลฮวากับแพงมโย ข้าควรใช้ นามปากกาใหม่ว่าอะไรดีก็พอเจ้าค่ะ
อย่าแม้แต่จะคิด ว่าจะไม่แต่งงานกับข้าเชียวนะเจ้าคะ
ถ้าอยากกอดข้า ก็กอดได้เลยเจ้าค่ะ
มาทำไมหรือ
นายท่านมีของต้องส่งให้ท่านหญิงพัคน่ะ
นั่นน่ะสิ
ส่งบ่าวรับใช้มาก็ได้นี่ ท่านพี่จะมาเองทำไม
มาเพราะอยากเห็นครอบครัวข้าล้มหรือ
พอเรื่องราวมันกลายเป็นเช่นนี้...
คิดว่า "สมควรแล้ว" งั้นหรือ
เหตุใดถึงพูดสิ่งที่ไม่ตรงกับใจล่ะ
ข้าก็แค่...
ท่านพี่
ข้ากลัวเหลือเกิน
ใต้เท้าฝ่ายปกครอง
มาที่นี่เมื่อเช้าขอรับ
ตัดสินใจได้ดีมากขอรับ ที่เรียกชุมนุมคนฝ่ายทงโร
จริงสิ
ได้ยินว่าราชบุตรเขยคยองอุนแจ...
เสนอจะจัดการเรื่องนี้ให้
ท่านสัญญาว่าจะติดสินบนเขาหรือขอรับ
ก่อนที่จะตอบคำถามนั้น ข้ามีเรื่องอยากถามท่านเจ้าค่ะ
ท่านฆ่าลูกสะใภ้คนโตของเรา จริงหรือเจ้าคะ
นางเสียสติไปแล้ว
นางบอกว่าจะบอกทุกอย่างกับครอบครัว
ข้าเลยไม่มีทางเลือก
นางเห็นพ่อสามีฆ่าสามีตัวเองกับตา
เห็นเช่นนั้นแล้ว จะไม่เสียสติได้อย่างไรเจ้าคะ
ท่านฆ่าลูกชายข้าจริงสินะ
ข้ามีเหตุผลที่ไม่อาจบอกท่านได้ขอรับ
อินฮยอนตกหลุมรักชายคนหนึ่ง
หนำซ้ำยังเป็นบุตรชายของศัตรู ยิ่งไปกว่านั้น
เขายังพยายามเปิดโปงแผนของเรา ให้ราชสำนักรู้ด้วย
แต่บุตรชายของศัตรูที่ว่า
มินซอจุนยังมีชีวิตอยู่นี่เจ้าคะ
เจ้าเคยเป็นแค่คนไม่มีหัวนอนปลายเท้า
ข้าผลักดันให้เจ้าได้เป็น อัครมหาเสนาบดีฝ่ายซ้าย
กล้าดีอย่างไรมาฆ่าลูกชายข้า
ท่านหญิง
กล้าดีอย่างไรถึงพูดกับสามีแบบนั้น โอหังนัก!
พรุ่งนี้เย็นข้าจะมาใหม่...
แล้วจะมาบอกนะเจ้าคะ ว่าข้าจะจัดการเรื่องนี้อย่างไร
ช้าก่อน ท่านหญิง
ท่านหญิง!
พวกเขายังไม่ถูกตัดสินว่าเป็นกบฏ
ถ้าผลสรุปออกมาว่าพวกเขาไม่ผิด
ท่านหญิงกับตระกูลอัครมหาเสนาบดี ฝ่ายซ้ายจะเข้าหน้ากันไม่ติดนะเจ้าคะ
เรื่องนั้นข้าก็กังวลเหมือนกัน
แต่ถึงพวกเขาจะไม่มีความผิดฐานกบฏ
เขาก็ฆ่าลูกสะใภ้คนโตจริงมิใช่หรือ
แถมข้ายังได้ยินว่า ลูกสะใภ้คนเล็กของพวกเขา...
ก็สติสตังไม่ค่อยดีด้วย
เรื่องนี้มันกวนใจข้ามาตลอดเลย
จริง ๆ แล้วข้ารู้จักลูกสะใภ้คนเล็ก ของพวกเขาเป็นอย่างดีเจ้าค่ะ
ที่คนพูดกันว่านางเสียสติไปแล้ว เป็นเพียงความเท็จเจ้าค่ะ
เหนือสิ่งอื่นใด
นายน้อยชียอลกับคุณหนูเยจิน...
เป็นคู่ที่เหมาะสมกันนะเจ้าคะ
ไม่ใช่ว่าข้าไม่ชอบบุตรสาวบ้านนั้นนะ
ชียอลก็ดูจะชอบนางเหมือนกัน
ข้าไม่น่ารีบให้พวกเขาเจอกันเลย
โธ่ถัง
ไม่เป็นไร
ถึงสถานการณ์ไม่น่าจะเปลี่ยนไปก็เถอะ
โธ่เอ๊ย
ให้ตายสิ
เฮ้อ
ข้าถามคำถามไม่ได้ ฉะนั้นข้าก็ไม่จำเป็นต้องตอบเหมือนกัน
ก็ได้ แบบนี้ข้าสบายใจกว่าเยอะเลย
ท่านหญิง
เวลาแบบนี้แต่งกายเช่นนี้ ออกมาข้างนอกได้อย่างไรขอรับ
ถ้าท่านหญิงพัครู้เข้าล่ะขอรับ
ข้าได้รับอนุญาตให้ออกมา จัดการเรื่องงานแต่งของคุณหนูเจ้าค่ะ
ไม่ต้องห่วงนะเจ้าคะ
ไหน ๆ ก็ออกมาแล้ว ข้าเลยอยากเจอใต้เท้าสักหน่อยเจ้าค่ะ
ท่านไปอยู่กับครอบครัวท่านดีไหมขอรับ
- ข้าจะแจ้งท่านนายหมู่... - ไม่ได้เจ้าค่ะ
ข้าต้องทำหน้าที่ของข้า
รู้ทั้งรู้ว่าครอบครัวกำลังลำบาก ข้าจะทิ้งคึนซอกกับคุณหนู...
แล้วหนีไปตามลำพังได้อย่างไรเจ้าคะ
ข้าเป็นห่วงท่านหญิงจริง ๆ ขอรับ
ข้ารู้ว่าท่านคงจะเป็นห่วง ถึงได้อยากพบท่านเจ้าค่ะ
ท่านแม่บอกว่าจะจัดการทุกอย่าง ให้เรียบร้อย ไม่ต้องห่วงเจ้าค่ะ
ใต้เท้าก็ทราบใช่ไหมเจ้าคะว่า
ท่านแม่จัดการเรื่องต่าง ๆ ได้อย่างดี
ท่านไม่ได้รัก ลูกสะใภ้ข้าหรอกหรือเจ้าคะ
เช่นนั้นข้าจะถือว่า เราตกลงกันแล้วนะเจ้าคะ
ข้าไม่อยากให้ตระกูลต้องเสื่อมเสีย ชื่อเสียงไปมากกว่านี้เจ้าค่ะ
ดังนั้น
โปรดอย่ามาพบกับ ลูกสะใภ้ข้าอีกนะเจ้าคะ
หากท่านยังพบนางต่อไป
ข้าก็ไม่มีทางเลือก
นอกจากปกป้องครอบครัว ด้วยวิธีของข้าเจ้าค่ะ
อย่าไว้ใจท่านหญิงพัคเกินไปเลยขอรับ
อะไรนะเจ้าคะ
ตอนนี้ท่านแม่ เป็นคนเดียวที่ข้าไว้ใจได้เจ้าค่ะ
หากท่านเป็นห่วงข้าถึงเพียงนั้น
ก็ช่วยตอบจดหมายข้า ทันทีที่ได้รับจดหมายทีนะเจ้าคะ
ไม่เช่นนั้น ข้าคงอึดอัดจนแทบขาดใจ
ในห้องพักแขก เจ้าจะเจอยาเม็ดสีน้ำตาล
นำมาให้ข้าที
มันสำคัญมาก อย่าสั่งให้บ่าวหาล่ะ
เจ้าต้องหาเอง
เจ้าค่ะ ท่านแม่
ส่วนมื้อเย็นวันนี้
เตรียมเผื่อน้าเขยเจ้าด้วย
ในส่วนของน้าเขย
เตรียมอาหารเลิศรสมาในปริมาณมากด้วยนะ
เอาเหล้าขิงมาขวดหนึ่งด้วย
ขอบคุณมาก
เจ้าไปได้แล้วล่ะ
เจ้าค่ะ ท่านแม่
ท่านพี่!
โอ๊ย
เป็นอย่างไรบ้าง
เฮ้อ
อยู่ที่นี่แล้วอึดอัดเหลือเกินขอรับ
แต่ข้าได้ยินว่าคยองอุนแจ จะจัดการเรื่องต่าง ๆ ได้
คงเป็นเพราะ...
ภาพวาดที่ข้าฉกมาสินะขอรับ
เพราะข้าแท้ ๆ เลยใช่ไหมขอรับ
แต่ว่า...
ถึงจะเป็นคยองอุนแจก็คงไม่สามารถ ทำเหมือนว่ามันไม่เคยเกิดอะไรขึ้น
คงทำไม่ได้สินะขอรับ
ถ้าเช่นนั้น
เนรเทศข้าไปยังที่เงียบ ๆ สักสองสามเดือนก็ได้ขอรับ
ไปชินจูยิ่งดีขอรับ
ข้าได้ยินว่านางโลมที่นั่นงามล้ำ
ตายจริง
มีเพียงท่านพี่เท่านั้นละขอรับ ที่ห่วงใยข้า
พรุ่งนี้
เจ้าจะถูกปล่อยตัว
คืนนี้ก็หลับให้สบายเสีย
เร็วถึงเพียงนั้นเลยหรือขอรับ
ท่านพี่
ขอบพระคุณนะขอรับ
ข้าทำไม่ได้หรอกเจ้าค่ะ
แข็งใจไว้เถิดเพคะ
นี่เป็นทางเดียวที่เราจะช่วย...
องค์ชายจินซองและครอบครัวได้เพคะ
เจ้าช่วยออกไปก่อนสักครู่นะ
พ่ะย่ะค่ะ
พระสนมซุก
กระหม่อมขอประทานอภัยพ่ะย่ะค่ะ
ว่าอย่างไร
เราจะแก้ไขสถานการณ์อย่างไรกันขอรับ
ข้าเชื่อว่าคนเรา...
จะเอ่ยแต่ความจริง เมื่อเผชิญหน้ากับความตายเจ้าค่ะ
ดังนั้น
โปรดพิสูจน์ความบริสุทธิ์ของท่าน
ด้วยอัตวินิบาตกรรมเถิดเจ้าค่ะ
(อัตวินิบาตกรรม: การปลิดชีวิตตัวเอง)
แล้วฝ่าบาทกับราษฎรก็จะเชื่อว่า...
ท่านถูกใส่ร้ายอย่างไม่เป็นธรรม เพราะเหตุผลทางการเมือง
ข้า...
ข้ายินดีสละชีวิต เพื่อรักษาชื่อเสียงวงศ์ตระกูล
แต่คนเดียวที่จะสืบทอดวงศ์ตระกูลได้ เหลือเพียงคึนซอกเท่านั้น
ดังนั้นการยอมแพ้และปลิดชีพตนเอง ถือเป็นการไร้ความรับผิดชอบขอรับ
ในฐานะผู้นำตระกูล ข้าควรมีชีวิตอยู่
เพื่อกอบกู้ชื่อเสียงวงศ์ตระกูล ในภายหลังมิใช่หรือขอรับ
ส่วนเรื่องกบฏ
หากข้ายืนกรานปฏิเสธ ฝ่าบาทก็ทรงทำอะไรไม่ได้หรอกขอรับ
ทำให้ข้าผิดหวังจนถึงที่สุดเลยหรือนี่
บังอาจนัก
ท่านเอ่ยกับสามีด้วยกิริยาเช่นนั้น ได้อย่างไรกันขอรับ
ท่านตัดสินใจถูกแล้วเจ้าค่ะ ที่เขียนพินัยกรรมไว้ล่วงหน้า
ว่าอย่างไรนะ
กระหม่อมขอพิสูจน์ความบริสุทธิ์ ด้วยความตายพ่ะย่ะค่ะ
เมื่อแปดปีก่อน โจอินฮยอน บุตรชายของกระหม่อม
ได้รับพิษตัวไหมทองมา เพื่อใช้สังหารองค์ชายอุนแฮ...
ด้วยความจงรักภักดี ที่มีต่อองค์ชายจินซอง
ซึ่งเป็นองค์รัชทายาทในตอนนั้น
พอรู้เรื่องนี้เข้า
กระหม่อมจึงสังหาร บุตรชายหัวแก้วหัวแหวน
เพื่อหยุดไม่ให้เขาก่อการกบฏพ่ะย่ะค่ะ
กระหม่อมสังหารบุตรชายตัวเอง
เพื่อแสดงความภักดีต่อฝ่าบาท
แต่กลับถูกกล่าวหาว่าเป็นกบฏ...
เพราะคำพูดที่ยังไม่ได้รับการยืนยัน
ความไม่ยุติธรรมที่ต้องเผชิญ ทำให้กระหม่อมเดือดดาลนัก
และอยากปลิดชีพตัวเอง เพื่อพิสูจน์ความบริสุทธิ์ของกระหม่อม
อัครมหาเสนาบดีฝ่ายซ้าย ปลิดชีพตนเองอย่างนั้นหรือ
แล้วสาเหตุการตายของพัคบกกีคืออะไร
เราจับตาดูเขาอย่างใกล้ชิด แต่ไม่พบร่องรอยการถูกทำร้ายพ่ะย่ะค่ะ
ดูเหมือนว่าความเครียด ทางจิตใจอย่างรุนแรง...
จะทำให้เขาเสียชีวิตกะทันหันพ่ะย่ะค่ะ
แปดปีก่อน ผู้ต้องสงสัยหลัก...
ในคดีฆาตกรรมรองที่ปรึกษาพยองยาง...
เสียชีวิตอย่างกะทันหัน ด้วยลักษณะคล้ายกันก่อนจะย้ายไปฮันยาง
ทำตัวเองทั้งนั้น
"คนเราจะเอ่ยความจริง เมื่อเผชิญหน้ากับความตาย"
"เนื่องจากโจยองแบ พิสูจน์ความบริสุทธิ์ของเขา..."
"ด้วยความตายแล้ว เขาจึงพ้นผิดจากทุกข้อกล่าวหา"
"ส่วนพัคบกกี เขาสารภาพด้วยตัวเองว่าฆ่าอีโชอ๊ก"
"ดังนั้นจงบันทึกไว้..."
"ว่าเขามีความผิดฐานฆาตกรรม"
อัครมหาเสนาบดีฝ่ายซ้ายควรจะพ้นผิด แค่ข้อหากบฏเช่นเดียวกับพัคบกกี
เหตุใดถึงทรงตัดสินให้เขา พ้นผิดข้อหาฆาตกรรมด้วยหรือพ่ะย่ะค่ะ
เพราะบุตรชายคนโตของเขา ที่เสียชีวิตไปแล้ว
แปดปีก่อน โจอินฮยอนมาหาข้า ก่อนจะไปพยองยาง...
เพื่อรับตำแหน่งรองที่ปรึกษา
เขาบอกว่าจะสืบสวน...
การทุจริตในพยองยางอย่างละเอียด แม้ว่าครอบครัวเขาจะมีส่วนเกี่ยวข้อง
ตอนแรกข้าก็ไม่ได้เชื่อเขาเสียทีเดียว
แต่เขารักษาคำพูด
และรายงานเรื่อง การทุจริตของพัคบกกี...
น้าของเขา อย่างละเอียด
ไม่นานหลังจากที่ข้าได้รับจดหมาย ฉบับสุดท้ายที่เขาเขียนรายงาน...
ว่าใกล้จะได้หลักฐานที่แน่นหนาพอแล้ว
จู่ ๆ เขาก็เสียชีวิต
ข้าเลยรู้สึกแย่มาก
การตัดสินให้ อัครมหาเสนาบดีฝ่ายซ้ายพ้นผิด...
เป็นการตอบแทนความจงรักภักดี ของลูกชายเขา
ผู้ที่ช่วยตระกูลนั้นไว้ มิใช่ท่านหญิงพัค
แต่เป็นบุตรชายผู้ล่วงลับของ อัครมหาเสนาบดีฝ่ายซ้ายสินะพ่ะย่ะค่ะ
จู่ ๆ พรวดพราดเข้ามาแบบนี้ มีเรื่องอะไรหรือ
หากมีเรื่องจะพูด ก็นั่งลงก่อนเถิด
ท่านแม่ใช่ไหมเจ้าคะ
หมายความว่าอย่างไร
ถ้าเจ้าหมายถึง การจัดการปัญหาในบ้าน...
ใช่ ข้าเอง
และเจ้าก็ช่วยข้าไว้อย่างไรล่ะ
หาเจอไหม
ขอบคุณมาก
เจ้าไปได้แล้วล่ะ
ข้าชื่นชมท่านแม่มาตลอดเลยเจ้าค่ะ
เพราะท่านเหมือน ผู้ที่รอบรู้คำตอบของทุกอย่าง
แต่ท่านถึงกับสังหาร คนในครอบครัวตัวเอง
ข้าว่ามันไม่ถูกต้องเจ้าค่ะ
เจ้าคิดว่ามันไม่ถูกต้องหรือ
เช่นนั้นพ่อสามีของเจ้า...
กับท่านน้าของเจ้า ก็จะถูกประหารในข้อหาก่อกบฏ
องค์ชายจินซองกับพระสนมซุก... ก็จะถูกวางยาพิษจนตาย
ส่วนคึนซอกกับเยจิน ก็จะถูกบังคับให้เป็นทาส
การปล่อยให้ครอบครัวแตกแยก เป็นสิ่งที่ถูกต้องแล้วหรือ
ในสถานการณ์เช่นนี้ หากเป็นเจ้าจะทำอย่างไรล่ะ
ข้าค่อนข้างมั่นใจว่า...
เจ้าก็คงตัดสินใจแบบเดียวกันกับข้า
เรื่องงานศพ ข้าจะจัดการทุกอย่างเอง
เจ้าคิดแต่เรื่องงานแต่งของเยจินก็พอ
ท่านพ่อเสียไปเช่นนี้
จะจัดงานแต่งคุณหนูทันที ได้อย่างไรกันเจ้าคะ
ข้าบอกแล้วไม่ใช่หรือว่า ข้าจะจัดการทุกอย่างเอง
เจ้าทำตามที่ข้าบอกก็พอ
อีกไม่นานจะมีการประกาศกำหนดการ คัดเลือกพระชายาให้องค์รัชทายาทขอรับ
โปรดส่งบันทึกพรหมจรรย์ ของแม่หญิงฮานาด้วยนะขอรับ
ในที่สุดก็เกิดขึ้นจนได้สินะ
เข้าใจแล้วเจ้าค่ะ
รู้อยู่แล้วหรือขอรับว่าแม่หญิงฮานา กับองค์รัชทายาทเป็นเนื้อคู่กัน
สิบปีก่อน
ระหว่างดูขบวนเสด็จของเชื้อพระวงศ์
ข้าเห็นเชือกที่เชื่อมโยงฮานา กับองค์รัชทายาทเจ้าค่ะ
ท่านสั่งห้ามไม่ให้นางแต่งงาน
เพราะไม่อยากส่งนางเข้าวังหรือขอรับ
นั่นก็เป็นเหตุผลหนึ่งเจ้าค่ะ
หากองค์ชายจินซองผู้มีอำนาจมากกว่า ได้ขึ้นครองราชย์
องค์รัชทายาทจะทรงสิ้นพระชนม์เป็นแน่
ข้ารับรองได้ว่าองค์ชายจินซอง จะไม่มีวันได้ขึ้นครองราชย์ขอรับ
เพราะแม่หญิงฮานาช่วยชีวิต องค์รัชทายาทไว้ถึงสองครั้ง
ตัวแทนแห่งรัก...
จะล่วงรู้เนื้อคู่ของตน ด้วยหรือไม่ขอรับ
รู้สิเจ้าคะ
แต่ว่า...
ในกรณีของใต้เท้าที่ล่วงรู้เนื้อคู่ ได้ด้วยอาการหัวใจเต้นรัว...
ข้าก็ไม่แน่ใจนักเจ้าค่ะ
หมายความว่าอย่างไรขอรับ
หัวใจเต้นรัวเกิดได้ทั้งจากความกลัว
การได้พบสตรีรูปงาม
หรือแม้แต่เสียงกลองเจ้าค่ะ
เมื่อท่านรู้สึกว่าหัวใจเต้นรัว ท่านอาจจะสับสน...
ว่ามันเกิดขึ้นเพราะเจอเนื้อคู่...
หรืออาจเพราะ ความรู้สึกชั่ววูบก็ได้เจ้าค่ะ
ขอรับ
ที่ท่านว่ามาก็จริงขอรับ
ข้าเคยได้ยินมาว่าในหมู่ตัวแทนแห่งรัก บางคนอาจจะเก่งกาจเป็นพิเศษ
ใต้เท้าคงเป็นหนึ่งในพวก ที่ความสามารถด้อยกว่าสินะเจ้าคะ
ไม่เคยมีใครวิจารณ์ ความสามารถของข้ามาก่อนเลยขอรับ
ที่ข้ารู้แน่ชัดคือ...
ท่านกับแม่นางยอจู ไม่ได้เกิดมาคู่กันเจ้าค่ะ
ข้าเคยเห็นเนื้อคู่ ของแม่นางยอจูแล้วเจ้าค่ะ
แล้วท่านหญิงทราบหรือไม่ขอรับว่า แม่นางยอจูเป็นคนตระกูลอัครมหาเสนาบดี
ที่ข้าเคยบอกท่านให้ลืมนาง...
เพราะข้าเป็นห่วงนางเจ้าค่ะ
หากผู้ใดล่วงรู้ เรื่องความสัมพันธ์ของท่าน
นางที่เป็นสตรีจะต้องอับอายเจ้าค่ะ
ภรรยาของโจยองแบยื่นอุทธรณ์พ่ะย่ะค่ะ
ทรงทอดพระเนตรก่อนเถิดพ่ะย่ะค่ะ
ในพินัยกรรมของสามีหม่อมฉัน
เขาเขียนว่างานศพของเขา ต้องจัดอย่างเรียบง่ายและกระชับที่สุด
และยังเขียนอีกว่า...
งานแต่งของบุตรสาวไม่ควรถูกเลื่อน ออกไปเพราะการตายของเขาเพคะ
และอัครมหาเสนาบดีฝ่ายซ้าย...
ก็กังวลเรื่องหญิงโสด กับชายโสดเป็นอย่างมากเพคะ
เขารู้ดีว่าตระกูลของ แมงผู้คงแก่เรียนมิได้มั่งมี
จึงสั่งให้จัดงานแต่งของเหล่าบุตรสาว แมงผู้คงแก่เรียนพร้อมบุตรสาวเราเพคะ
โปรดพระราชทานพระราชานุญาตให้หม่อมฉัน จัดพิธีศพโดยเร็วที่สุดเถิดเพคะ
ถึงตาข้าทำตามคำขอของนางแล้วสินะ
พิธีศพควรจะถูกจัดขึ้นในเดือนหน้า
แต่ในกรณีของอัครมหาเสนาบดีฝ่ายซ้าย
เขาเสียบุตรชายหัวแก้วหัวแหวนไป เพราะความภักดี
และเสียบุตรชายอีกคนไปเพราะอาการป่วย
ข้าจึงไม่อาจเพิกเฉย ต่อความรักที่เขามีต่อบุตรสาว
ซึ่งเป็นทายาท เพียงหนึ่งเดียวที่เหลืออยู่ได้
ดังนั้นข้าจะอนุญาตให้เจ้า...
จัดพิธีศพให้เสร็จสิ้น ก่อนพิธีแต่งงานของนาง
นอกจากนี้ ครอบครัวเจ้า และครอบครัวเสนาบดีกลาโหม
บิดาของว่าที่เจ้าบ่าว จะได้รับผ้าไหมสิบม้วน
เป็นของขวัญแต่งงาน
ข้าว่าจะใช้งานศพ...
เป็นข้ออ้างเลื่อนงานแต่งงาน
และสุดท้ายก็จะยกเลิกไปแท้ ๆ
แต่ตอนนี้แม้แต่ฝ่าบาทก็ทรงทราบแล้ว
จบเห่แล้ว จบกัน
โธ่เอ๊ย
นางคงคิดว่าการจัดงานแต่งบุตรสาว ในเรือนของนาง
ร่วมกับงานแต่งของเหล่าคุณหนูทึนทึก
ที่ราชสำนักจะเป็นผู้จัด
จะทำให้ทุกคนเห็นว่าตระกูลของนาง ยังมีอิทธิพลอยู่พ่ะย่ะค่ะ
การได้เห็นนางบรรลุเป้าหมาย ด้วยไหวพริบแบบนั้น...
ทำให้ข้าโล่งใจนักที่นางไม่ใช่บุรุษ
ฝ่าบาท
แม้ว่าการแต่งงานของเหล่าคุณหนูทึนทึก ในคราวนี้จะสำเร็จเสร็จสิ้นด้วยดี
แต่โปรดทรงอย่ารับคำร้อง...
ให้การสมรสของกระหม่อม เป็นโมฆะเลยพ่ะย่ะค่ะ
เจ้าหมายความว่าอย่างไร
ทำไมอยู่ ๆ ถึงเปลี่ยนใจล่ะ
กระหม่อมยื่นคำร้อง...
เพราะคำขอสุดท้ายขององค์หญิงพ่ะย่ะค่ะ
โปรดทำงานให้ฝ่ายปกครอง
และช่วยเสด็จพ่อของข้าด้วยนะเจ้าคะ
องค์หญิงตรัสเช่นนั้นหรือ
คุกเข่าลง
- คุกเข่าทำไมหรือขอรับ - เจ้าคิดว่าอย่างไรล่ะ
ข้าต้องหาอะไรมาเหยียบ เพื่อกระโดดข้ามกำแพงน่ะสิ
ถ้าใต้เท้าเหยียบข้า
หลังข้าหักแน่ขอรับ
ข้าแต่งงานมา ยังไม่ถึงหกเดือนเลยนะขอรับ
อวดเรื่องแต่งงานอยู่ได้
เจ้าพูดเรื่องนี้ไม่หยุดเลยนะ
แค่เหยียบบนนี้ แล้วกระโดดข้ามไปก็ได้นี่ขอรับ
ท่านก็ออกจะสูง
หรือให้ข้ากระโดดข้ามกำแพง ไปคุยกับนางให้ดีขอรับ
ช่างเถิด เจ้าจะข้ามไปทำไม
ข้าจะข้ามไปเอง เจ้าดูต้นทางไว้
ขอรับ
ให้ข้าไปก่อนนะเจ้าคะ
อยู่ตรงนั้นสักพักเถิดขอรับ
เชื่อใจข้าแล้วลงมาเถิดขอรับ
การฝ่าฝืนกฎหมายจริยธรรม ถือเป็นความผิดร้ายแรง
คิดอย่างไรถึงกระโดดข้ามกำแพงมา...
เพื่อลอบเข้าบ้านแม่ม่ายกันเจ้าคะ
หากมีคนเห็นเข้าจะทำอย่างไร
คิดถึงข้าถึงเพียงนั้นเลยหรือเจ้าคะ
ข้าก็กำลังจะไปหา ใต้เท้าเหมือนกันเจ้าค่ะ
หัวใจเราคงสื่อถึงกัน ได้แล้วสินะเจ้าคะ
ท่านหญิง
ท่านไม่เป็นอะไรใช่ไหมขอรับ
พอได้เจอใต้เท้า
ข้าก็ไม่เป็นไรแล้วเจ้าค่ะ
ข้าไม่ได้กระโดดข้ามกำแพงมา...
เพราะคิดถึงท่านหญิงหรอกขอรับ
ข้าแค่มาบอกให้ท่าน เลิกส่งจดหมายมาหาข้าได้แล้วขอรับ
เพราะเป็นห่วงข้าหรือเจ้าคะ
- ข้า... - เปล่าเลยขอรับ
อย่างที่ท่านหญิงบอก
ความรู้สึกของข้า มันเริ่มจางหายไปแล้วขอรับ
ข้าไม่ได้รักท่านหญิง อีกต่อไปแล้วขอรับ
(The Matchmakers)
โปรดระวังกิริยาด้วยเจ้าค่ะ
ไม่สามารถอยู่กับ คนที่รักได้หรอกหรือนี่...
หม่อมฉันเชื่อว่าองค์รัชทายาท ต้องการราชบุตรเขยคยองอุนแจเพคะ
ข้ารู้แล้วว่าข้าไม่มีวันเป็นคนที่ ท่านแม่อยากให้ข้าเป็นได้เจ้าค่ะ
จากนี้ไป ข้าจะไปตามทางของข้าเองเจ้าค่ะ
ข้า...
ตกหลุมรักใต้เท้า มากขึ้นเรื่อย ๆ เจ้าค่ะ
(The Matchmakers)